गावी के आंकड़ों के मुताबिक भारत के पास टीका आपूर्ति करने की क्षमता दुनिया में सबसे ज्यादा है जो विश्व स्वास्थ्य संगठन द्वारा मान्यता प्राप्त करीब 60 फीसदी टीके दुनिया भर में आपूर्ति करता है. मोर कहते हैं, ''भारत सरकार ने देश में नए टीके लाने का फैसला किया था. एनटीएजीआइ को सरकार चलाती है और पैसा देती है. इसका किसी और से कोई रिश्ता नहीं है." उसे तकनीकी सहयोग की दरकार थी-कुछ ऐसे लोग जो टीकों को समझते हों, उनकी आपूर्ति शृंखला को, प्रतिकूल स्थितियों को और उनसे संबंधित डेटा जुटाने का ज्ञान रखते हों. बीएमजीएफ के सहयोग से आइटीएसयू ने यही काम किया है.